Pomoc!
Vypadni! Daj mi pokoj!
Dávajte pozor.
Ste v poriadku?
- Ste v poriadku? - Snaží sa ma zabiť.
NESMIERNY POTENCIÁL
- Adam. - Lucia.
- Páni. - Dlho sme sa nevideli.
Ako sa máš? Vraj si sa presťahovala.
A nie raz.
Naposledy zo Santa Fe.
Santa Fe? Tam som ešte nebol.
Páčilo sa mi tam. Žiadne mrakodrapy. Veľa čudákov.
Vraj si si niekoho našla. Znelo to vážne.
Špehuješ ma?
- Nie, len... - To bol vtip.
- Máš to od Nicka a Natalie? - Áno.
Raz za čas niečo spomenú, takže...
Aj ja sa ich niekedy pýtam na teba.
A nevydržalo nám to.
- To ma mrzí. - Mňa nie.
- Stále si na polícii? - Áno, mám vždy dosť práce.
To si spomínam.
Ďalší projekt mám teda tu v LA.
Vrátila si sa?
Nateraz.
Tak vitaj späť.
Mám pár minút. Nechceš niekde posedieť?
- Mám... - Aha, jasné. Prepáč.
O chvíľu ti začína služba. Musíš ísť do práce.
Môžem chvíľku meškať.
Dobré ráno.
- Meškáš. - Stratil som pojem o čase. Čo už.
- Čo prosím? - Rozanalyzujme si to.
„Ja“ ako nevyjadrený podmet
som „stratil“, čo je prísudok...
Rozkošné, ďakujem, pani učiteľka.
Skôr sa pýtam, ako môže človek ako ty stratiť pojem o čase?
Máš hrnček s nápisom „Ak si načas, meškáš.“
Nie, nemám.
- Tak budeš mať. - Nerob to.
Čo keby sme namiesto môjho osobného života začali vyšetrovať prípad?
Zvládnem riešiť obe.
Chodec verzus auto. Vodič spolupracuje.
Obeť proste vybehla na cestu.
Nemá peňaženku ani doklady,
dokonca ani topánky.
Chvíľku s ním hovoril tamten pár.
Vraj bol dezorientovaný, možno opitý.
Správal sa, akoby ho niekto naháňal.
Než vybehol na cestu, povedal: „Snaží sa ma zabiť.“
- Videli, že by ho niekto naháňal? - Celkom určite nie.
Možno halucinoval.
Stále premýšľaš, prečo som meškal, však?
Hej.
Nevravela si, že vieš naraz riešiť mňa aj vyšetrovanie?
Vravela. Halucinoval, lebo bol otrávený.
To vieš podľa čoho?
Podľa zvratkov.
Akých zvratkov?
Aha, takže vám sa ešte dieťa nevyvracalo do úst.
Videla som ich na ceste sem.
- Určite sú od obete? - Mal od nich tričko.
Pokiaľ len tak nedostal chuť vyváľať sa v cudzích grckách,
- tak skôr áno. - Prečo sú čierne?
Bože. Smrdí to ako zhnité vajcia.
To je živočíšnym uhlím.
Keď sa stretne s črevnými baktériami,
vypúšťa sulfán, ktorý smrdí ako zhnité vajcia.
A toľko uhlia človek zje len vtedy,
keď zjedol niečo toxické.
A preto by halucinoval.
Takže buď zjedol niečo omylom alebo ho niekto otrávil.
Ďalej – odkiaľ prišiel?
Mal dorezané chodidlá.
- Nechal po sebe stopy. - Jasné.
S Morgan sa pozrieme, kam to vedie. Vy overte, či nemáme záznam z kamery.
A nech forenzné odoberie vzorku tohto tu.
Povieš mi, prečo si meškal, alebo ťa musím otravovať?
Stretol som Luciu.
Bývalú snúbenicu, čo ti namaľovala tú ružu,
ktorá ti visí doma?
Presne tú.
To je veľká novina.
Nevideli ste sa päť rokov, však?
O nič nejde, Morgan. Boli sme len na kávu.
Také kávy som zažila.
Naša obeť asi prišla odtiaľto.
- Ešte sme neskončili. - Morgan, nechcem o tom hovoriť.
Tak si nemal začínať.
Možno zomrel na ceste,
ale určite sa to celé začalo tu.
Má meno. Declan Harker, 31 rokov.
Nevidím zvyčajné zdroje otravy: lieky, nelegálne drogy.
Tuším nemá ani čistiace prípravky.
Ale mohlo tu byť otrávené niečo iné.
Pošlem sem forenzné.
Veľa donášok. Akoby Declan nevychádzal z domu.
Myslíš, že mal prácu?
Áno, vyzerá to tu trocha ako u nezamestnaného.
Ale nie. Vidíš tú stoličku?
To je Thunder Throne V2.
Pre gamerov!
Magnetická opierka hlavy, bedrová opora, výplň z nanopeny.
Tu sú zas protišmykové rukavice,
ktoré absorbujú pot, a špičkové slúchadlá.
A ešte toto.
MAJSTER SVETA
Declan Harker bol profesionálny hráč, e-športovec.
- Videohry nie sú šport, Morgan. - Osobne s tebou súhlasím,
ale profesionálni hráči musia mať vynikajúci reakčný čas.
Možno nevyzerajú ako športovci, ale trénujú tak.
- Elliot? - Áno.
Keď hry práve nehrá, hovorí mi o nich.
Tak kde má počítač, keď mal tak rád hry?
Presne. Nie je tu.
Možno ho má ten, kto ho otrávil?
- Kto ste? - Polícia. A vy?
Volám sa Adity Shawová.
Býva tu môj bývalý priateľ, Declan Harker.
Je v poriadku?
Mrzí ma to, ale je mŕtvy.
- Prišla som neskoro. - Ako „neskoro“?
Declan mi ráno nechal zvláštny odkaz, hneď som šla sem.
Adity, musíš mi pomôcť. Je to moja chyba.
Toľkokrát som ho zabil.
Stále som ho zabíjal a teraz chce zabiť on mňa.
Vieme, čo môže znamenať, že niekoho „stále zabíjal“?
Ďalšie halucinácie?
Asi tým myslel hru.
Declan bol špičkový hráč online hry Battle Dynasty.
Meče, čary, rytieri a draci.
V hre niekoho zabijete, on ožije,
zabijete ho znova a tak dookola.
Takže násilie z hry sa presunulo do života?
Hráč, ktorého stále zabíjal, si ho našiel a zabil ho?
V odkaze znel tak, že si to myslí.
Vieme, aká látka ho otrávila?
Ešte nie, stále sa robia testy. Oz to monitoruje.
Ale našli sme stopy krvi
na jednej taške od jedla u neho doma.
Niekto sa porezal na spinke.
Krv nepatrí Declanovi.
Využíval bezkontaktnú donášku.
Doručili mu to hodinu pred smrťou.
Vrah sa mohol dostať k jedlu, kým ho mal pred dverami.
Keď niekoho nájdeme, budeme môcť porovnať DNA.
A čo tá bývalá priateľka?
Zhodou náhod sa ukázala, až keď bol mŕtvy,
má vlastné kľúče.
- Tiež hrá? - Áno.
Ale pôsobí úprimne. Zobralo ju to.
Rada pomôže, ako sa dá.
- Čo? - Nejako mi mäknete.
Morgan vravela, že ste ráno stretli Luciu.
- Zabijem ju. - Počkajte s tým.
Teraz prehľadáva veci z bytu,
aby nám nič neušlo.
Medzitým budem veriť vášmu úsudku o expriateľke.
Ale skontrolujte jej alibi.
Dobre.
S Declanom sme sa zoznámili v hre.
V Battle Dynasty sme žili.
Nikde inde sme nezapadli.
Zrazu minulý rok prestal hrať a začal ma ignorovať,
povedal mi, aby som k nemu už nechodila, a prestal mi dvíhať.
To muselo byť hrozné. Viete prečo?
Nechcel to vysvetliť.
Ale minulý mesiac sa opäť objavil v hre.
Ospravedlnil sa mi a povedal, že sa zmenil.
Plánovali sme sa opäť stretnúť aj naživo, ale...
Mrzí ma to.
U Declana sme nenašli jeho počítač.
Viete, kde môže byť?
Zbavil sa ho, keď prestal hrať.
Povedali ste, že sa k tomu vrátil.
Tak na čom hral?
Myslím, že mal starý notebook ako rezervu.
Čo?
Chcete ho nájsť, lebo si myslíte, že ho má vrah.
Je to jedna z možností.
Nevymenili ste si len kľúče, však?
Zdieľali sme si aj polohu zariadení.
Dobre.
Ten notebook je niekde tu.
Tak sa rozdeľme a popozerajme sa do áut.
Začnem tu.
Prišiel ti kupón na prací prášok alebo ti napísala Lucia?
Odpíš jej.
Pracujeme. Môže počkať.
Čo, Morgan?
Rozišli ste sa, lebo si uprednostňoval prácu.
Ak chceš druhú šancu, nemyslíš,
že by si mal niečo spraviť inak?
Druhú šancu nikto nespomínal.
Ani nemusel. Je to na tebe vidieť.
- Je to komplikovanejšie. - Samozrejme.
Vzťahy sú komplikované a je v poriadku sa báť, ale...
Som opatrný. To je iné.
A vieš čo? Nechcem sa o tom teraz rozprávať.
Dobre, dám pokoj.
Len to prílišnou opatrnosťou nepokaz.
Opäť.
Poďte sem!
- Našla si tu niečo, Daph? - Nie, ale pozrite na tie gumy.
Sú celé od asfaltu.
Keď som si prezerala kamery
z okolia Declanovho bytu, vedľa asfaltovali cestu.
- Mohlo tam byť. - Dobrý postreh.
Dám preveriť značku a možno...
Ups.
Pekné tričko. Robíte pre Jubilee Games?
Môžete to vypnúť?
To nie je moje auto.
Len vás lákajú pípajúce autá?
Môžete, prosím, stlačiť to tlačidlo na kľúčoch?
Uvidíme, čo sa stane.
- Ďakujem. - Mohli by ste otvoriť aj kufor?
Myslím, že tam nájdeme notebook Declana Harkera.
Pozrime sa na to.
Môžeme to prebrať inde?
Som hlavný vývojár hier.
Zameriavam sa na taktiky hráčov.
Kým Declan hral, bol jedným z najlepších členov nášho e-športového tímu.
Takže ste mu vzali počítač, aby ste ho analyzovali?
Vôbec nie.
Tak prečo? A prečo práve v čase jeho smrti?
Declan je mŕtvy?
Declanovi susedia včera večer počuli krik.
O čom ste sa hádali?
Stav účtu
Možno kvôli tým stotisícom, čo mal v kryptomenách?
Má tu k nim heslá.
To je stotisíc dôvodov, prečo ho ukradnúť.
Ako hlavý vývojár hier ste asi vedeli, koľko zarába, však?
Vzal som mu počítač, aby som mu pomohol.
Battle Dynasty nehral len pre peniaze alebo preto, že ho bavila.
- Bol závislý. - Závislý od videohry?
- Jasné. - Áno.
Hry majú na dopamínové receptory vplyv ako všetky iné drogy.
Videl som dáta o tom, koľko a ako hrá.
Začal sa zhoršovať.
- Nebol sám sebou. - Tak ste mu pomohli skončiť?
Dúfal som, že to prejde a potom bude zas dobrý.
Ale keď som ho videl osobne, bolo mi jasné, že trpí.
Veľmi schudol,
nejedol ani nespal, odmietal vychádzať von.
Spojil som ho s Anonymnými hráčmi.
To bolo pred rokom?
Vtedy predal počítač a začal ignorovať Adity.
Preto ste s nami nechceli hovoriť.
Vaše vedenie by sa nepotešilo, že pomáhate dôležitému hráčovi skončiť.
Je to ešte horšie.
Declan pomáhal skončiť aj ostatným.
Ak bol taký odhodlaný, prečo sa k hre vrátil?
To sa závislým stáva.
Keď som sa to dozvedel, nahneval som sa.
Preto som tam včera šiel
a vzal som mu notebook, aby znova prestal.
- O koľkej to bolo? - Okolo druhej ráno.
Bol som tam asi hodinu.
Takže ste tam boli pred donáškou jedla.
Pobili ste sa?
Nie, len sme sa rozprávali.
Snažil sa ma presvedčiť,
že to má pod kontrolou a potrebuje dokončiť už len jednu misiu.
Akú?
Ťažko povedať.
V hre sú ich tisíce.
Treba v niektorej z nich dookola zabíjať toho istého hráča?
Prečo?
- Robil to? - Tak to povedal.
A myslel si, že ten človek ho prišiel zabiť.
Neviete, kto to mohol byť?
Nie.
Ale môžem to zistiť.
Jed sme stále neidentifikovali.
Vraj je to niečo vzácne.
To len ja tu pracujem?
Nie.
Máme nové zistenia.
Ten vývojár nám poslal Declanovu históriu z hry.
Declan je ten rytier.
Dookola zabíjal toho istého orka.
Chudák.
Odkiaľ vieme, že je to ten istý ork?
Hráči si svoje postavy môžu upraviť.
Oblečenie, zbrane, dokonca aj tváre.
Podľa četu sa ten ork volá Drednog.
A bol naštvaný.
Písal Declanovi, aby ho prestal dookola zabíjať
a že mu to vráti. Dokonca písal, že naňho vytiahne pištoľ.
Declan nebol zastrelený. Bol otrávený.
Opýtame sa ho na to.
Konečne máme podozrivého.
Je ním ork Drednog.
Poslal som Morgan domov.
Dnes toho orka nenájdeme.
To tu neznie často.
Vývojár nevedel pomôcť?
Informácie o účte boli falošné.
Hráči to robia, aby ich mali viac.
Ale podľa správ to vyzerá, že hráva v herniach.
Overujeme to a ráno ho pôjdeme hľadať.
Zajtra môžete meškať.
Už zas?
Že či chcem, aby ste boli šťastný? Áno.
Premýšľali ste o tom?
Ľudia sa správajú, akoby to s Luciou bola voľba.
Áno, skončil som. Pozrite, o koľkej zas odchádzam.
Prečo by som s tým zas začínal, keď problém nezmizol?
Odchádzate o dve hodiny skôr ako kedysi. To vďaka vašej novej partnerke.
A možno ste sa zmenili.
Takže súhlasíte s Morgan. Mám zas riskovať, že Lucii ublížim.
Lucii a sebe.
Ja to chápem.
Keď boli dievčatá malé, robila som s Hectorom rovnaké chyby.
Veď viete, že po rozvode
sa so mnou celé roky nerozprávali.
Máte na výber.
Veľa policajtov to zvláda.
Nehovorím, že to bude ľahké.
Iba hovorím, že sa to dá.
Dvaja ľudia, ktorým na vás záleží, vám hovoria to isté.
Porozmýšľajte o tom.
- Dobrú noc. - Dobrú noc.
- Čo tu robíš? - Nič?
Dobre. Po prvé, predo mnou nemusíš nič skrývať, jasné?
Nič horšie ako rozhovor nás nikdy nečaká.
A po druhé, ak chceš predo mnou niečo skrývať, aspoň sa posnaž.
- Hráš Battle Dynasty? - Poznáš to?
Počula som o tom.
Ako často to hráš?
Nie často.
Je to pre mňa mentálny sorbet.
Reset chutí pred spaním.
Tak prečo to skrývaš?
Neposielaš ma do postele hrať.
Nechcel som ťa nahnevať.
Moje pocity nechaj na mňa,
ale budem sa cítiť horšie, keď mi budeš veci tajiť.
- Prepáč. - To nič.
Ale o takýchto veciach sa môžeme rozprávať, jasné?
Naše mozgy nie je ťažké preťažiť.
Niektoré hry môžu byť nebezpečné, lebo pohltia všetko ostatné.
Viem.
Dobre. Takže ty si ten s palicou?
Som čarodejník.
Skrývam sa pred tým škriatkom.
Začaroval som ho a teraz sa ma snaží nájsť.
Prečo ti tam píše, že ťa zasadí?
- Je to vyhrážka? - Áno, ale nie taká bežná.
Asi chcel napísať, že ma bude „farmiť“, takže ma bude zabíjať pre zlato.
Nie je to nič osobné.
Tak prečo ťa „zasadí“, ak písal o „farmení“?
Hrajú to ľudia z celého sveta,
správy sú automaticky prekladané.
Tie preklady sú niekedy chybné.
Dokonca písal, že naňho vytiahne pištoľ.
Zaujímavé.
Ale v posteli sa nemáš čo hrať. Spi.
- Ľúbim ťa. - Ľúbim ťa.
Vrátiš mi ho zajtra?
Dokelu, už som vonku, nič nepočujem!
Dobrú noc.
Ľudia, je to teppo.
- Kto je teppo? - Nie kto, ale čo.
Zistila som pár vecí.
Vedeli ste, že Battle Dynasty hrá denne 12,6 milióna ľudí?
Bohužiaľ, jeden z nich je môj syn, ale vďaka tomu viem,
že prekladač v hre nie je vždy veľmi spoľahlivý.
Stále nechápem.
Teppo je japonské slovo, má dva rôzne významy.
Jedným z nich je „zbraň“?
Presne tak. Ale môže znamenať aj „štvorzubec“.
Čo majú tie slová spoločné?
Výborná otázka.
Je to prezývka pre štvorzubce.
Znamená „delo na jed“. Nie je to rozkošné?
Mali by sme ich tak volať.
Takže keď sa vyhrážal Declanovi, nemyslel pištoľ.
- Myslel jed štvorzubca. - Presne tak.
Preto ho nevedeli v labáku identifikovať.
Práve odtiaľ idem, povedala som im, čo overiť.
Je to tak, Declan Harker bol otrávený jedom štvorzubca.
Vraj je silnejší ako kyanid.
Jedna kvapka stačí na halucinácie, zvracanie, ochrnutie, smrť.
Declan by neprežil aj bez nárazu.
Ľudia platia, aby to jedli?
Mala som ho. Je to bezpečné.
Áno, pokiaľ sa vás suši kuchár nesnaží zabiť.
Majú prísnu dvojročnú prípravu.
Než vôbec dostanete nôž do ruky, musíte sa naučiť,
kde sa schováva jed.
Potom sa ho naučíte odstrániť.
A potom vás čaká skúška.
Naživo pred odborníkom preukážete svoje znalosti.
Rezy musia byť presné a aranžovanie bezchybné.
Ak tam ostane čo i len bodka po krvi, neprejdete a musíte začať odznova.
Až kým všetko nebude dokonalé.
Ak je to také náročné,
asi tu takých kuchárov nebude veľa.
Pozývaš ma na suši?
Prepáčte.
Pomôžem vám?
Áno, hľadáme niečo dosť vzácne.
Na špeciálnu príležitosť?
Áno. Vlastne máme výročie.
Nie. Na internete sme čítali, že vraj máte štvorzubca.
Veľmi špeciálne.
Môže ho podávať iba pár kuchárov v Štátoch.
A viete, že traja z nich sú tu v Los Angeles?
Preto sme prišli za vami.
Nedávno niekoho otrávili jedom štvorzubca po vyhrážkach na internete.
Vrah sa chválil, že použije štvorzubca svojho otca.
A tí traja kuchári v LA?
Jeden má dlhodobo zatvorené,
druhý je bezdetný osemdesiatnik a tretí ste vy.
Máte dieťa, ktoré má prístup k vašim rybám?
Mám dvoch synov, ale to, čo naznačujete, nie je možné.
Ako to?
Jed spracúvam veľmi opatrne.
Všetky odrezky, teda pečeň, vaječníky a kožu,
skladujem pod zámkom a potom likvidujem.
Postupujem do bodky podľa zákona.
- Ukážete nám to? - Samozrejme.
NEBEZPEČNÝ ODPAD
Kľúč mám len ja a dávam si veľký pozor.
Mám tu aj lieky, keby niekomu náhodou prišlo zle.
To je váš syn?
Jeden z nich. Môj učeň Jin.
Spoznávaš ho?
V tej hernej firme ho mali na plagáte.
Mal iné oblečenie a účes,
ale určite je to on.
Aké hry myslíte?
Vyhrážky, ktoré sme spomenuli, prebehli vo videohre.
Hry hrá môj druhý syn Ryo.
Ale nemal sa k jedu ako dostať.
Sú to dvojičky.
Prisahám, že neurobil to, čo si myslíte.
Prosím. Pomôžte mu.
S Ryom a Jinom sme sem prišli z Osaky,
keď boli ešte malí, po rozvode.
Jinovi sa vždy darilo v škole a športoch.
Je pracovitý a zaujíma sa o rodinnú firmu.
S Ryom to bolo vždy ťažšie.
Neposlúcha.
Zaujíma sa len o hry.
Mám pocit, že mi ho už dávno zobrali.
To musí byť naozaj ťažké.
Ale mám ich oboch rád.
Vždy sa snažím robiť to, čo je najlepšie pre nich.
O tom nepochybujeme.
Ale stále musíme zvážiť možnosť,
že Ryo sa dostal k jedu a otrávil ním Declana Harkera.
Budeme voči nemu féroví,
ale na to musí spolupracovať.
- Pomôžte nám. - Viete, kde je?
Choď po Jina.
Jin, títo ľudia sú z polície. Chcú sa porozprávať s Ryom.
Vieš, kde je?
Nič mi nehovorí.
Asi niekde hrá.
A neviete, kde bol predvčerom večer?
Len smelo.
Chcú pomôcť.
Neviem. Asi bol vonku.
Prepáčte.
To nič. Ďakujeme.
Jin, hostia.
Vitajte!
Prepáčte.
Dám vám vedieť, ak sa mi Ryo ozve.
Musí byť ťažké bez mamy vychovať dvoch tínedžerov.
Nezdalo sa ti na fotkách, že otec má jedného syna radšej?
Jina držal, bol na neho hrdý.
Na Rya ani nie.
Alebo je Ryo mrzutý tínedžer, čo sa nechce s ocom fotiť.
Kto ti píše?
Píše mi naša nadporučíčka.
Chce nám niečo ukázať na Declanovom počítači.
Daphne a Oz pohľadajú Rya. Vieme, odkiaľ sa pripája.
A vieme, ako vyzerá.
Je streda, pol tretej.
- Nemali by byť v škole? - Jasné, ocko.
Je ťažké si predstaviť
premárniť celý život hraním hier.
Neviem. Za NBA Jam som strávila veľa hodín a nič sa mi nestalo.
O tom ty nerozhoduješ.
Hej.
Prepáčte, Ryo?
Hej. Drednog.
Polícia. Musíme sa porozprávať.
Najprv tohto tu dobijem.
Ste to vy?
Veľa ľudí hrá za orkov.
Ale Drednog je vaša prezývka, nie?
Jedna z nich.
Hovorí vám niečo meno Declan Harker?
Beast-Slay3r?
Pozná ho celý internet.
Ale nie tak dôverne ako vy, nie?
Declan vás campoval, dookola zabíjal vašu postavu.
Až tak vás vytočil, že ste sa mu vyhrážali vraždou.
Hovorí vám to niečo?
Možno si spomeniete na stanici. Poďme.
Ideme.
Nechaj ma rozprávať.
Ty buď ticho.
Pán Yasuda. Jeho syn Ryo.
Toto je nadporučíčka Sotová.
Vážime si, že spolupracujete.
Prirodzene.
Chceme to všetko vyjasniť.
Stále verím, že môj syn je nevinný.
Declana som nikdy naživo nestretol.
Sami ste povedali,
že sú tu aj iné reštaurácie so štvorzubcom.
Veľmi ma mrzí úmrtie toho pána, ale môj syn hovorí pravdu.
Nemáte ho s tým ako spojiť.
To sa ešte uvidí.
Ryo, ukážete nám prsty, prosím?
Na mieste činu sme našli krv, pravdepodobne vrahovu.
Taká ranka nič nedokazuje. Mám reštauráciu.
Chlapci majú stále dorezané ruky.
Možno, ale máme súdny príkaz na odber Ryovej vzorky DNA.
Uvidíme, či ho to prepojí s vraždou.
Ale najprv prepojíme vás s obeťou.
Tak sme získali ten príkaz.
Declan Harker mal v počítači stotisíc v kryptomenách.
Ľudia si myslia, že krypto je anonymné, ale mýlia sa.
Dá sa sledovať ešte ľahšie ako peniaze,
pretože má podobu počítačových transakcií.
A krypto z Declanovho počítača
pochádza od vás.
O čom hovoria?
Vravím, že mlč.
Declan vás neotravoval len tak.
Za to, aby vás zabíjal, bol platený.
Vaším otcom.
Asi chcel, aby ste preto prestali hrať.
Declan vám to mal znechutiť,
aby ste sa na to vykašľali.
Musíš pochopiť, že som skúsil všetko.
Tomu veríme.
S Declanom vás najprv spojili Anonymní hráči.
Možno ste tam chceli dostať Rya.
A aj keď odmietol, vy ste tam raz šli aj bez neho.
A tak ste asi pred mesiacom stretli Declana.
Než začal znova hrať.
Declan chápal, čoho sa u Rya bojím.
Ako nespal.
Prestal chodiť do školy.
Niekedy Ryo ani nenocoval doma.
Požiadal som Declana o pomoc.
Ale namiesto toho sa to zhoršilo.
Ryo sa nahneval a vrátil mu to.
Z četov v hre vieme, že Declan väčšinou okolo štvrtej ráno jedol.
Spomínal aj Teter’s Tacos,
obľúbenú donášku pre nočných hráčov.
Máme aj účet z noci Declanovej smrti.
Ryo mohol sledovať kuriéra k Declanovi,
počkať, kým odíde,
a otráviť mu burrito jedom zo štvorzubca.
Ako si mi to mohol urobiť?
Chcel som ťa len ochrániť!
Páni, myslím, že sme skončili.
Ešte jedna vec.
Budeme potrebovať tú vzorku DNA, Ryo.
Dobrý.
- Ešte čakáte na porovnanie s Ryovou DNA? - Áno. Robia na tom.
Otec s ním čaká v cépézetke.
Je to len dieťa. Viete si to predstaviť?
Že by moje dieťa niekoho zabilo?
Vyznie to dosť zle, ale bojím sa toho často.
Nie kvôli dievčatám,
je to skôr choroba z povolania.
Chápem, táto práca sa vie dostať pod kožu.
Dám vám ťažšiu otázku.
Čo to, čo urobil otec? Viete si predstaviť zájsť až tak ďaleko?
Pre moje deti? Poznáte ma vôbec?
Výsledky z labáku.
- Mali sme pravdu? - Vlastne nie.
Krv na mieste činu nepatrila Ryovi?
Vzorky sa zhodovali, ale iba na 90 percent.
Takú zhodu môžu mať len dvojičky.
Declana nezabil Ryo.
Bol to Jin.
Po Jinovi pátrame.
Prehľadávame okolie a strážime vlakovú stanicu.
Poslal som ľudí s otcom domov.
Nenašli tam Jina ani jeho bicykel.
- A otcova reštaurácia? - Aj tú strážime.
- Nie je tam. - Ani v škole.
A čo kamaráti?
Ľudia, volá Jin.
Dobre, všetci ticho. Všetko položte.
Dajte to nahlas. Mali by sme ho presvedčiť, aby sa vzdal.
Jin?
Pokašľal som to, Ryo.
Strašne som to pobabral.
Jin, tu je nadporučíčka Sotová, polícia.
Všetci vás hľadajú.
Váš otec a brat sa o vás boja.
Kde ste? Môžeme po vás prísť.
Chceme si vás vypočuť.
Je to moja vina.
Ja som tam nechal ten jed.
A kvôli mne umrel.
Myslel som, že presne to mám urobiť.
To nič.
Policajti to chápu. Chcú pomôcť.
Jin, ste mladý. Nikto vás nechce odpratať naveky.
Dopadne to lepšie, ak nám poviete, kde ste.
Mám ťa rád, Ryo.
Odkáž otcovi, aby mi odpustil.
Ryo, kam by mohol Jin ísť, keby si chcel ublížiť?
Otec bol na nás vždy prísny.
Keď sme mu chceli s Jinom utiecť,
chodili sme k jazeru
len tak si posedieť.
Niekedy sa vyhrážal, že...
Pošlem tam najbližšie jednotky.
Vezmi so sebou Oza a Daphne.
- A nech tam príde otec. - Môžem sa pridať?
- Môžem sa ho pokúsiť prehovoriť. - Viete čo?
Radšej tu ostaňte so mnou, nechajme políciu pracovať.
Privedú ho späť.
Ukážte.
Stačí sa nebáť.
Ďakujem.
Čoskoro sa ozvú.
- Držíte sa? - Áno.
Tieto má Jin rád.
Skrýval ich pred otcom v reštaurácii.
Naozaj?
Tuším nie je až taký dokonalý syn.
Poďme zjesť niečo ozajstné.
Ponúknite sa. Čokoľvek chcete.
Môžem otázku?
Na fotkách to vyzeralo, že si s Jinom rozumiete,
ale už spolu asi netrávite veľa času.
Čo sa stalo?
Stali sa z nás dve odlišné osoby.
Nie je to Jinova chyba.
Môžem za to ja.
Povedal som mu, čo mi Declan robil, vedel, že Battle Dynasty
je pre mňa útočiskom.
Kde môžem byť sám sebou.
Chápem.
Takže muselo byť frustrujúce, keď vás tam Declan
opakovane zabíjal.
Áno.
Akoby to bolo naozaj.
Prepáčte. Znie to hlúpo.
- Doriti. - To nič.
- Idem po utierky. - Prepáčte.
Nič sa nestalo.
Bude to dobré.
Morgan!
Dajte mi sekundu.
Volá Adam.
Prišla Morgan.
Našli ste ho?
Iba jeho bicykel. Všimol si ho jeho otec v strede hrádze.
To nie.
Oz a Daphne sú pri potápačoch.
Šanca, že ho nájdu živého, je malá.
Kde je Ryo?
Adam, zavoláme späť.
Videl niekto toho chalana, s ktorým som sa rozprávala?
Mám pocit, že sa len tak nezatúlal.
Hej. Prečo pil mandľové mlieko?
Intolerancia, alergia?
Alergia. A na ruke mal materské znamienko.
Kam tým mierite?
Nemyslím, že nájdeme Jinovo telo.
Myslíte, že nafingoval samovraždu a Ryo šiel za ním?
Nie, mám na mysli niečo šialenejšie. Počúvajte.
Na biológii v deviatom ročníku sme sa učili,
že pri niektorých tehotenstvách, ktoré sa začnú dvojčatami,
jedno embryo absorbuje druhé
a narodí sa len jedno dieťa.
Ale keďže na začiatku to boli
dve oddelené embryá, každé s vlastnou DNA,
dieťa, ktoré sa narodí, má obe DNA.
Učiteľ bol nudný, ale dve v jednom dieťati ma zaujali.
Volá sa to chimérizmus po tej mytologickej bytosti,
kombinácii rôznych zvierat.
Ale ľudské chiméry sú kombináciou rôznych ľudí
s výraznými fľakmi na koži,
niekedy dvomi farbami očí
alebo alergiami, pretože telo na seba stále útočí.
A s krvou s inou DNA ako výter z úst.
Ryo a jeho otec to asi ani nečakali.
Mysleli si, že Ryova DNA sa bude zhodovať
s tou z miesta činu, sami nevedeli, ako im to prešlo.
To nedáva zmysel.
Máme tu fotoalbum, na ktorom sú ich celé životy.
- Oboch ste stretli. - Určite?
Videli sme ich niekedy naraz?
Počkať. Naznačujete...
Nechali sme sa oklamať zúfalým otcom a synom, ktorí chcú našiť vraždu...
Na brata, ktorý neexistuje.
Naši technici analyzovali fotky z vášho albumu.
Všetky boli upravené.
Na každej bol jeden syn pridaný dodatočne.
Vieme približne aj to, kedy boli upravené.
Robíte to celý Ryov život.
Nútite ho vydávať sa za Jina, byť Jinom.
To je absurdné.
Upravil som pár fotiek.
Ale nie tak, ako to tvrdíte vy.
Prečo ma držíte?
Práve som prišiel o syna.
Potrebujem smútiť.
Áno, smútite.
Ale o syna ste neprišli teraz.
Smútite za ním už 17 rokov.
Vaša bývalá manželka nám povedala,
aký ste boli šťastný, keď ste zistili, že čaká dvojčatá,
a ako vás oboch zasiahlo, keď jedno z nich neprežilo.
Aj ako ten smútok viedol k vášmu rozvodu a že viníte syna, ktorý prežil.
Ryov celý život,
vždy, keď vás sklamal alebo neposlúchol,
mu vravíte, že ľutujete, že nie je Jin.
Tak Ryo začal hrať hry,
v ktorých mal útočisko pred vašou kritikou a konečne mohol byť sám sebou.
A preto keď ste na neho v hre poslali Declana,
nezvládol to a urobil niečo drastické.
Včera ráno ste videli,
že niekto vzal jed štvorzubca, a hneď ste vedeli, kto a prečo.
ŽIVOČÍŠNE UHLIE
Spomenuli ste aj prvú pomoc.
To vy ste dali Declanovi čierne uhlie.
Nechcel som, aby bol môj syn vrahom.
Ale prišli ste neskoro. Declanovi sa už nedalo pomôcť.
Pi!
Bil sa s vami a počas bitky rozrazil sklenené dvere
- a porezal si chodidlá. - Declan!
Bežali ste za ním, ale vybehol na cestu.
Už ste ho nevedeli zachrániť.
Tak ste chceli zachrániť syna.
Vedeli ste, že identifikujeme jed
a privedie nás k Ryovi.
Ryo.
Takže po rokoch snívania o druhom synovi
ste sa ho na neho rozhodli zmeniť.
Ryo musel zmiznúť. Nadobro.
A v reštaurácii sme našli vás a Jina.
Potom vás Ryo neposlúchol a vrátil sa do herne, kde sme ho našli.
Vtedy zistil, že ste ho zradili zaplatením Declana.
Výsledky testu DNA vás museli prekvapiť,
nezhodovala sa s Ryovou, nastala zmena plánu.
Hľadali sme Jina a nemohli sme vás strážiť.
Nahrali ste Ryov hlas, v mobile si vás premenoval na Jina
a nafingovali ste hovor s priznaním,
ale to ste len vy púšťali nahrávku.
Šli ste s nami hľadať Jina a dúfali ste, že uveríme, že si vzal život.
Máme záznamy od vášho a Ryovho operátora.
Potrebovali ste niekoho, kto prinesie bicykel na hrádzu.
Aj to je vo výpise hovorov.
Zavolali ste kolegovi, ktorý ho tam priviezol.
Kolega sa už priznal.
Pred hodinou sme našli aj Rya.
Chcel som pre svojho syna...
...spraviť len to najlepšie.
Vieme.
Ryo je neplnoletý a okolnosti sú extrémne.
Ak budete obaja spolupracovať, môže ho ešte čakať dobrý život.
Teraz je pre neho najlepšie práve to.
Ryo...
Prepáč.
Otec...
Mrzí ma to.
Mrzí ma to...
Elfka je Declanova expriateľka Adity.
V hre pre neho pripravila pohreb.
To je naozaj milé.
Všetci máme vlastný spôsob smútenia.
Hej.
Si v poriadku?
Áno, len sa teším domov na deti.
Keď už sme pri bývalých...
Dobrý, hľadám Adama Karadeca.
Rozmýšľal som nad tým, čo ste ty a Sotová vraveli.
A mali ste pravdu. Ako vždy.
Ešte raz to skúsim.
Musím jej ukázať, že to bude iné.
Zdravím, som Morgan. Pracujem s ním.
Zdravím, Lucia.
Ale tuším, že to už viete.
Trochu som vyšetrovala.
Máme rezerváciu na večeru.
Chcem sa Lucie niečo opýtať.
- Nemôžeme meškať. Takže... - Nikdy nemešká.
Áno? Včera kvôli vám meškal.
A odchádzame.
- Veľmi ma tešilo, Morgan. - Aj mňa.
Hej, Karadec.
Bav sa.
Podľa francúzskeho seriálu „HPI“
Preklad titulkov: Richard Varga